wannaphong/clean_thaiwikipedia huggingface dataset:
# สหราชอาณาจักรโปแลนด์-ลิทัวเนีย
สหราชอาณาจักรโปแลนด์-ลิทัวเนีย หรือ สหภาพโปแลนด์-ลิทัวเนีย (,) หมายถึงพระราชบัญญัติต่างๆ ในการสร้างสัมพันธไมตรีระหว่างราชอาณาจักรโปแลนด์ และ  แกรนด์ดัชชีลิทัวเนียที่มีอายุอยู่ชั่วระยะหนึ่งและนำไปสู่การก่อตั้งเครือจักรภพโปแลนด์-ลิทัวเนีย—"สาธารณรัฐแห่งสองชาติ"—ในปี ค.ศ. 1569 และต่อมาสหภาพที่มีอายุอันสั้นในปี ค.ศ. 1791Catholic Encyclopedia - Poland

พระราชบัญญัติที่เกี่ยวข้องกับกระบวนการรวมตัวเป็นสหราชอาณาจักรระหว่างโปแลนด์และลิทัวเนียก็ได้แก่:

 ค.ศ. 1385 – พระราชบัญญัติสหภาพเครโว - การรวมตัวส่วนพระองค์ที่ทำให้เกิดการเสกสมรสระหว่างโยไกลา แกรนด์ดยุกแห่งลิทัวเนียและสมเด็จพระราชินีนาถเจดวิกาแห่งโปแลนด์ผู้ปกครองโปแลนด์ ที่ทำให้โยไกลาขึ้นครองราชย์เป็นพระมหากษัตริย์แห่งราชอาณาจักรโปแลนด์;
 ค.ศ. 1401 – พระราชบัญญัติสหภาพวิลเนียสและราดม (Union of Vilnius and Radom) - ยืนยันข้อตกลงในพระราชบัญญัติสหภาพเครโว และรับรองสิทธิในการปกครองตนเองของแกรนด์ดัชชีลิทัวเนีย;
 ค.ศ. 1413 – พระราชบัญญัติสหภาพโฮรอดโล (Union of Horodło) - รับรองสิทธิของขุนนางลิทัวเนียว่ามีความเท่าเทียมกันในสหภาพ;
 ค.ศ. 1432 (1432–1434) – พระราชบัญญัติสหภาพกรอดโน (Union of Grodno) - ยืนยันความสัมพันธ์และฟื้นฟูความใกล้ชิดกันระหว่างสองอาณาจักร;
 ค.ศ. 1499 – พระราชบัญญัติสหภาพคราเคาว์และวิลไนอัส (Union of Kraków and Vilnius) - การรวมตัวส่วนพระองค์กลายเป็นการรวมราชวงศ์ (dynastic union) เน้นความร่วมมือระหว่างสองอาณาจักรในการต่อต้านศัตรูร่วมกัน และฟื้นฟูความสัมพันธ์ระหว่างสองอาณาจักร;
 ค.ศ. 1501 – พระราชบัญญัติสหภาพมีลนิค (Union of Mielnik) - เป็นพระราชบัญญัติที่พยายามฟื้นฟูสหภาพโปแลนด์-ลิทัวเนีย;
 1 กรกฎาคม ค.ศ. 1569 – พระราชบัญญัติสหภาพลูบลิน (Union of Lublin)  - การรวมตัวเป็นสหราชอาณาจักรทางการเมืองที่แท้จริงทำให้เกิดการก่อตั้ง "สาธารณรัฐแห่งสองชาติ" ที่เป็นรัฐกึ่งสหรัฐ (federation) กึ่งสหภาพ (confederation) ; และ
 3 พฤษภาคม ค.ศ. 1791 – รัฐธรรมนูญโปแลนด์ ค.ศ. 1791 (Polish Constitution of May 3, 1791):  ยุบเลิกราชอาณาจักรโปแลนด์ และ แกรนด์ดัชชีลิทัวเนีย และก่อตั้งรัฐร่วมระหว่างสองราชอาณาจักรขึ้นแทนที่ การเปลี่ยนแปลงได้รับการขยายความในข้อตกลงยืนยันระหว่างโปแลนด์และลิทัวเนีย (Zaręczenie Wzajemne Obojga Narodów) ที่เน้นฐานะความต่อเนื่องระหว่างสองชาติ แต่ข้อตกลงนี้มาถูกเพิกถอนอย่างสิ้นเชิงในปี ค.ศ. 1792 โดยความกดดันของกองทหารของจักรวรรดิรัสเซีย
# แผ่นดินไหวในแคชเมียร์ พ.ศ. 2548
แผ่นดินไหวที่แคชเมียร์ พ.ศ. 2548 เกิดเมื่อเวลา 08:52:37 น. ตามเวลาท้องถิ่น (ตรงกับ 03:52:37 น. UTC) ของวันที่ 8 ตุลาคม พ.ศ. 2548 ที่เขตอาซาด แคชเมียร์ ทางทิศตะวันออกเฉียงเหนือของปากีสถาน ใกล้ชายแดนอินเดีย มีจุดศูนย์กลางอยู่ใกล้กับเมืองมูซัฟฟาราบัด เมืองหลวงของแคว้น ด้วยความรุนแรง 7.6

ทางการปากีสถานได้ประกาศจำนวนผู้เสียชีวิตอย่างเป็นทางการ เมื่อวันที่ 8 พฤศจิกายน หลังเหตุการณ์ผ่านไปหนึ่งเดือน ด้วยยอดผู้เสียชีวิต 79,000 คน <ref>"New figures put quake toll at more than 79,000" AP, ,,MSNBC.com, 19 October 2005, retrieved 23 February 2006</ref> โดยมีผู้เสียชีวิตเพิ่มเติมในชัมมูและกัศมีร์ของอินเดีย จำนวน 1,400 คน และอัฟกานิสถาน 4 คน ผู้เสียชีวิตส่วนใหญ่เนื่องจากถูกซากอาคารถล่มทับ บางส่วนเสียชีวิตเนื่องจากอุทกภัยเนื่องจากน้ำในแม่น้ำไหลเข้าท่วมพื้นดินที่ยุบตัวลง  ประกอบกับมีพายุฝนกระหน่ำซ้ำ และเกิดดินถล่มในเขตภูเขา ทำให้การช่วยเหลือผู้ประสบภัยทำได้ล่าช้า

แผ่นดินไหวครั้งนี้เกิดขึ้นเนื่องจาก บริเวณอาซาด แคชเมียร์ เป็นบริเวณที่บรรจบกันของแผ่นเปลือกโลกยูเรเซียนกับแผ่นเปลือกโลกอินเดียน ที่ก่อให้เกิดเทือกเขาหิมาลัย
# สงครามโปแลนด์-ลิทัวเนีย-ทิวทัน
สงครามโปแลนด์-ลิทัวเนีย-ทิวทัน หรือ มหาสงคราม (,)  เป็นสงครามที่เกิดขึ้นระหว่างปี ค.ศ. 1409 จนถึงปี ค.ศ. 1411 ระหว่างราชอาณาจักรโปแลนด์และอาณาจักรแกรนด์ดยุคแห่งลิทัวเนียฝ่ายหนึ่ง และ อัศวินทิวทันอีกฝ่ายหนึ่ง สงครามจบลงด้วยการลงนามในสนธิสัญญาธอร์นครั้งที่หนึ่งหลังจากฝ่ายอัศวินทิวทันได้รับความพ่ายแพ่อย่างย่อยยับในยุทธการกรุนวอลด์ (Battle of Grunwald) และทำให้สูญเสียอำนาจต่างๆ ที่เคยมีก่อนสงครามโดยไม่มีโอกาสได้ฟื้นตัวขึ้นอีกหลังจากนั้น

 สาเหตุ 
ในคริสต์ศตวรรษที่ 13 อัศวินทิวทันได้รับคำเชิญจากคุลเมอร์แลนด์ (Chełmno Land) ให้มาช่วยในการป้องกันมาโซเวียและมาเปลี่ยนเพกันให้หันมานับถือคริสต์ศาสนา ตามพระราชประกาศของพระสันตะปาปาอัศวินทิวทันได้รับสิทธิเต็มตัวในการปฏิการดังว่า ซึ่งทำให้อัศวินทิวทันทำการวางรากฐานทางอำนาจในบริเวณที่เข้าไป และยึดครองบริเวณชายฝั่งทะเลบอลติกที่ในปัจจุบันคือลัตเวีย, ลิทัวเนีย และ เอสโตเนีย และมีเค้าว่าจะขยายอำนาจเพิ่มขึ้น การรุกรานในคริสต์ศตวรรษที่ 14 ทำให้ยึดครองเมืองสำคัญสองเมืองได้โพเมอราเรีย และ คูยาเวีย ในการพยายามขยายอำนาจเหนือรัฐลิทัวเนียที่เป็นเพกัน อัศวินทิวทันก็เริ่มการรณรงค์ทางทหารที่เรียกว่าสงครามครูเสดตอนเหนือ โดยการพยายามหว่านล้อมการสนับสนุนจากรัฐต่างๆ ในยุโรป

ในปี ค.ศ. 1385 พระราชบัญญัติสหภาพเครโวมีผลในการรวมราชบัลลังก์ระหว่างโปแลนด์และลิทัวเนียโดยการเสกสมรสระหว่างโยไกลา แกรนด์ดยุคแห่งลิทัวเนียและราชินีเจดวิกาผู้ครองโปแลนด์ที่มีผลในการเปลี่ยนแปลงความสมดุลทางอำนาจ ทั้งโปแลนด์และลิทัวเนียทราบว่าการรวมตัวกันเท่านั้นที่จะสามารถหยุดยั้งการขยายอำนาจของอัศวินทิวทันได้ โยไกลายอมรับนับถือคริสต์ศาสนาและขึ้นครองราชย์เป็นสมเด็จพระเจ้าวลาดิสเลาสที่ 2 ยากีลโลแห่งโปแลนด์ การเปลี่ยนไปนับถือคริสต์ศาสนาของลิทัวเนียทำให้จุดประสงค์ของในการต่อต้านเพกันของอัศวินทิวทันหมดความหมาย

แต่ในปี ค.ศ. 1398 อัศวินทิวทันก็ยังคงดำเนินการรุกรานอาณาจักรต่างๆ ในโปแลนด์และลิทัวเนียทั้งที่ได้เปลี่ยนมาเป็นคริสเตียนแล้ว แต่ขณะนั้นโปแลนด์และลิทัวเนียก็ต้องยอมรับการรุกราน เพราะยังไม่มีทางต่อสู้เพราะไม่มีความพร้อมเพรียงทางทหารในการต่อต้านอัศวินทิวทัน แต่มาพ่ายแพ้ในยุทธการกรุนวอลด์ เมื่อวันที่ 15 กรกฎาคม ค.ศ. 1410 ในการต่อสู้กับกองทัพโปแลนด์-ลิทัวเนียที่นำโดยสมเด็จพระเจ้าวลาดิสเลาสที่ 2 ยากีลโลแห่งโปแลนด์
# ดาวเบอร์นาร์ด
ดาวบาร์นาร์ด  เป็นดาวแคระแดงมวลต่ำมาก อยู่ห่างจากโลกประมาณ 6 ปีแสงในกลุ่มดาวคนแบกงู เอ็ดเวิร์ด อีเมอร์สัน บาร์นาร์ด นักดาราศาสตร์ชาวอเมริกันได้ตรวจวัดการเคลื่อนที่เฉพาะของดาวนี้ได้ค่าเป็น 10.3 พิลิปดาต่อปี เป็นดาวที่มีการเคลื่อนที่เฉพาะเทียบกับดวงอาทิตย์มากที่สุดกว่าดาวฤกษ์ดวงใด นอกจากนี้ดาวบาร์นาร์ดยังเป็นดาวฤกษ์เพียงดวงเดียวในกลุ่มดาวคนแบกงูที่อยู๋ใกล้ที่สุดภายในระยะ 1.8 พาร์เซ็กหรือ 6 ปีแสง และเป็นระบบดาวที่อยู่ใกล้ดวงอาทิตย์ที่สุดเป็นลำดับที่สอง และเป็นดาวฤกษ์เดี่ยวที่อยู่ใกล้ดวงอาทิตย์ที่สุดเป็นลำดับที่สี่ (สามอันดับแรกคือดาวฤกษ์ในระบบดาว แอลฟาคนยิงธนู) ดาวบาร์นาร์ดมีค่าความส่องสว่างปรากฏเท่ากับ 9 จึงจางแสงมากจนไม่อาจมองเห็นได้ด้วยตาเปล่า แต่จะสามารถมองเห็นได้สว่างชัดเจนขึ้นในคลื่นอินฟราเรด
# ผักชีช้าง
ผักชีช้าง  หรือ จ๋วงเครือ (คำเมือง) สามร้อยราก (กาญจนบุรี) หรือ สามสิบ หรือ รากสามสิบ เป็นพืชที่มีถิ่นกำเนิดในเอเชียตะวันออกเฉียงใต้ พบในแอฟริกา จีน อินโดจีน และเอเชียตะวันออกเฉียงใต้ไปจนถึงทางเหนือของออสเตรเลีย เป็นไม้ล้มลุก มีเหง้าใต้ดิน ปลายรากเป็นหัวยาว ลำต้นเกลี้ยงมีหนามยาว เลื้อยพันได้ ใบจริงลดรูปเป็นใบเกล็ดขนาดเล็ก ดอกมีกลิ่นหอม ดอกสีขาวมีแถบสีเขียว เกสรตัวผู้ยาวเท่ากลีบดอก ผลมีเนื้อหลายเมล็ด ผลสุกสีแดงมี 1-3 เมล็ด ทนต่อความแห้งแล้งได้ดี 

ต้นรากสามสิบมีสรรพคุณในเรื่องการฟื้นฟูความสาว เป็นสมุนไพรที่ได้กล่าวไว้ในคัมภีร์พระเวท ของประเทศอินเดีย มีชื่อเป็นภาษาบาลีสันสกฤตว่า ศตาวรี (Shatawari) หมายความว่า ต้นไม้ที่มีรากเป็นร้อยๆ หรือบางตำราหมายถึงผู้หญิงที่มีสามีเป็นคนร้อยคน เรียกได้ว่ามีการใช้สมุนไพรชนิดนี้มานานเป็นพันๆ ปีสมุนไพรต้นรากสามสิบ สรรพคุณสำหรับผู้หญิง

มีสารสำคัญในรากคือ อัลคาลอยด์ แอสพาราจีน จึงนำรากมาใช้เป็นยาสมุนไพร ทั้งยาบำรุงครรภ์ ขับปัสสาวะ บำรุงกำลัง แก้ท้องเสีย และโรคเกี่ยวกับลำไส้ ในอินโดนีเซียนำรากที่มีลักษณะเป็นหัวใบเคลือบน้ำตาลใช้เป็นของหวาน ในอินเดียใช้หัวเคลือบน้ำตาลรับประทานเป็นยากระตุ้นสมรรถภาพทางเพศ ใช้กระตุ้นน้ำนมในวัวนม และใช้เป็นไม้ประดับ ในไทยนำรากไปเชื่อมหรือแช่อิ่มรับประทาน ทางภาคใต้นำส่วนเหนือดินมาใส่ในแกงส้มและแกงเลียงอรทัย เนียมสุวรรณ นฤมล เล้งนนท์ กรกนก ยิ่งเจริญ พัชรินทร์ สิงห์ดำ. 2555.  พฤกษศาสตร์พื้นบ้านของพืชกินได้จากป่าชายเลนและป่าชายหาดบริเวณเขาสทิงพระ จังหวัดสงขลา. วารสารวิทยาศาสตร์ มหาวิทยาลัยขอนแก่น. 40 (3): 981 - 991
# ราชวงศ์ลอแรน
ราชวงศ์ลอแรน  หรือ ราชวงศ์ฮาพส์บวร์ค-ลอแรน เป็นราชวงศ์ที่มีความสำคัญที่สุดและครองอำนาจยาวนานที่สุดราชวงศ์หนึ่งในประวัติศาสตร์ยุโรปBenjamin Arnold. Princes and Territories in Medieval Germany. Cambridge University Press, 2004. ISBN 0521521483. Pages 263-264. ปัจจุบันประมุขของราชวงศ์นี้คือคาร์ล ฟ็อน ฮาพส์บวร์ค ซึ่งดำรงตำแหน่งประมุขแต่เพียงในนามว่าเป็นจักรพรรดิออสเตรีย พระมหากษัตริย์ฮังการี โบฮีเมีย กาลิเซียและโลโดเมเรีย โครเอเชีย อิลลิเรีย และเยรูซาเลมGordon Brook-Shepherd. Uncrowned Emperor: the Life and Times of Otto von Habsburg. Continuum International Publishing Group, 2003. ISBN 1852854391. Pages XI, 179, 216.
# ดาวเคราะห์พัลซาร์
ดาวเคราะห์พัลซาร์  คือดาวเคราะห์ที่พบโคจรอยู่รอบพัลซาร์ หรือเคลื่อนที่อยู่รอบดาวนิวตรอนด้วยความเร็วสูง ดาวเคราะห์พัลซาร์ดวงแรกที่มีการค้นพบ อยู่รอบพัลซาร์มิลลิวินาทีดวงหนึ่ง จัดเป็นดาวเคราะห์นอกระบบดวงแรกที่มีการค้นพบด้วย

 รายชื่อดาวเคราะห์พัลซาร์ 
 ดาวเคราะห์ที่ได้รับยืนยันแล้ว 

 พัลซาร์ วัตถุที่เป็นดาวเคราะห์ มวล กึ่งแกนเอก(AU) คาบโคจร ค้นพบเมื่อ PSR B1620-26 PSR B1620-26 b 2.5  23 isd 100 ปี 2003 PSR B1257+12 PSR B1257+12 A 0.020  0.19 25.262±0.003 วัน 1994 PSR B1257+12 B 4.3  0.36 66.5419±0.0001 วัน 1992 PSR B1257+12 C 3.90  0.46 98.2114±0.0002 วัน 1992 PSR B1257+12 D 0.0004  2.6 1,250 วัน 2002

 ดาวเคราะห์ที่น่าสงสัย 

 พัลซาร์ วัตถุที่น่าจะเป็นดาวเคราะห์ มวล กึ่งแกนเอก(AU) คาบโคจร(วัน) ประกาศเมื่อ Geminga Geminga b 1.7  3.3 5.1 ปี 1997 PSR B0329+54 PSR B0329+54 A 0.3  2.3 1205.358±0.003 วัน 1979 PSR B0329+54 B 2.2  7.3 61728.94±0.003 วัน 1979 PSR B1828-10 PSR B1828-10 A 3  0.93 384.3649 วัน 1992 PSR B1828-10 B 12  1.32 493.077375 วัน 1992 PSR B1828-10 C 8  ? ? ?

จานดาวเคราะห์ก่อนเกิด
 พัลซาร์  Proplyd  ค้นพบเมื่อ  4U 0142+61  4U 0142+61's proplyd  2006 

ดาวเคราะห์ที่ไม่ได้รับการรับรอง
 พัลซาร์ ดาวเคราะห์ มวล PSR 1829-10 PSR 1829-10 A 10
# โรเมโอและจูเลียต (แก้ความกำกวม)
โรเมโอและจูเลียต  อาจหมายถึง
 โรเมโอและจูเลียต ละครโศกนาฏกรรม ประพันธ์โดยวิลเลียม เชกสเปียร์

ดนตรี
 โรมีโอและจูเลียต (แบร์ลิออส) (Roméo et Juliette) ซิมโฟนีในปี 1839 โดยเอกเตอร์ แบร์ลิออส
 โรมีโอและจูเลียต (ไชคอฟสกี) (Romeo and Juliet) โอเวอร์เชอร์ (เพลงโหมโรง) ในปี 1870 และ 1872 โดยปีเตอร์ อิลิช ไชคอฟสกี
 โรมีโอและจูเลียต (กูโนด์) (Roméo et Juliette) โอเปราในปี 1867 โดยชาร์ล กูโนด์
 โรมีโอและจูเลียต (โปรโกเฟียฟ) (Romeo and Juliet) บัลเล่ต์ในปี 1940 โดยเซียร์เกย์ โปรโคเฟียฟ เล่นโดยคณะคิรอฟบัลเล่ต์ 

 ในวัฒนธรรมอื่น 
 โรมีโอและจูเลียต (พ.ศ. 2511) ภาพยนตร์ดัดแปลงที่ออกฉายในปี พ.ศ. 2511 กำกับและเขียนบทโดยฟรังโก เซฟฟริเรลลี
 โรมิโอ + จูเลียต  ภาพยนตร์ดัดแปลงที่ออกฉายในปี พ.ศ. 2539 กำกับและเขียนบทโดย บาซ เลอห์มานน์
 โรมิโอ × จูเลียต  อะนิเมะดัดแปลงที่ออกฉายทางโทรทัศน์ระหว่างวันที่ 4 เมษายน 2550 - 26 กันยายน 2550
# หลวงพ่อโต (วัดหน้าพระธาตุ)
หลวงพ่อโต เป็นพระพุทธรูปศักดิ์สิทธิ์ เนื้อปูน ปางมารวิชัย ประดิษฐานเป็นพระประธานภายในวิหารวัดหน้าพระธาตุ อำเภอพิชัย จังหวัดอุตรดิตถ์ ได้รับการเคารพนับถือศรัทธาจากชาวเมืองพิชัย ในฐานะพระพุทธรูปสำคัญคู่บ้านคู่เมืองพิชัย

พระพุทธรูปองค์นี้ตามตำนานกล่าวว่าสร้างใน พ.ศ. 1470 โดยผู้สร้างคือ พระยาโคตรบอง ปัจจุบันองค์พระประดิษฐานอยู่ในวิหารปราสาทจตุรมุข 5 ยอด ความสูง 43 เมตร ที่สร้างขึ้นใหม่ มีเนื้อที่ภายใน 99 ตารางวาปราสาทพระนวมะราชบพิตร วัดหน้าพระธาตุ อ.พิชัย จ.อุตรดิตถ์. (2549). มติชนออนไลน์. [ออน-ไลน์]. แหล่งข้อมูล : 

 ประวัติ
# คีเฟอร์ ซูเธอร์แลนด์
คีเฟอร์ ซูเธอร์แลนด์  เกิดเมื่อวันที่ 21 ธันวาคม ค.ศ. 1966 เป็นนักแสดงชาวแคนาดา เกิดในอังกฤษ เป็นที่รู้จักในบทแจ็ก บาวเออร์ ในซีรีส์ทางช่องฟอกซ์ เรื่อง 24 เขาได้รับรางวัลเอมมีและรางวัลลูกโลกทองคำ เขาเป็นลูกชายของนักแสดง โดนัลด์ ซูเธอร์แลนด์
# ราชวงศ์อ็อลเดินบวร์ค
ราชวงศ์อ็อลเดินบวร์ค  เป็นสายราชตระกูลเยอรมันที่ปกครองหรือเคยปกครองเหนือเดนมาร์ก ไอซ์แลนด์ กรีซ นอร์เวย์ รัสเซีย สวีเดน สหราชอาณาจักร ชเลสวิช ฮ็อลชไตน์ และอ็อลเดินบวร์ค พระมหากษัตริย์องค์ปัจจุบันของนอร์เวย์และสหราชอาณาจักรสืบเชื้อสายทางพระราชบิดาของสายกลึคส์บวร์คในราชวงศ์นี้

ราชตระกูลรุ่งเรืองขึ้นมามีความสำคัญเมื่อเคานต์คริสเตียนที่ 1 แห่งอ็อลเดินบวร์คได้รับเลือกเป็นพระมหากษัตริย์แห่งเดนมาร์กในปี ค.ศ. 1448 และนอร์เวย์ในปี ค.ศ. 1450 และราชวงศ์อ็อลเดินบวร์คก็ได้ปกครองเดนมาร์กตั้งแต่บัดนั้นเป็นต้นมา

 ประวัติ 
การเสกสมรสของเคานต์แห่งอ็อลเดินบวร์ค ในยุคกลางเป็นการปูทางไปสู่การเป็นทายาทของพระมหากษัตริย์ในราชอาณาจักรต่างๆ ในสแกนดิเนเวีย ในคริสต์ศตวรรษที่ 14 โดยการเสกสมรสระหว่างผู้สืบเชื้อสายของพระเจ้าวัลเดมาร์ที่ 1 แห่งสวีเดน และพระเจ้าอีริคที่ 4 แห่งเดนมาร์ก ก็ทำให้ได้ครองสวีเดนและเดนมาร์กมาตั้งแต่ปี ค.ศ. 1350

ในขณะนั้นคู่แข่งคือผู้สืบเชื้อสายจากสมเด็จพระราชินีนาถมาร์เกรเธอที่ 1 แห่งเดนมาร์ก ในคริสต์ศตวรรษที่ 15 ทายาทอ็อลเดินบวร์ค สมรสกับเฮดวิกแห่งฮ็อลชไตน์ผู้สืบเชื้อสายมาจากยูเฟเมียแห่งสวีเดนและนอร์เวย์ และจากพระเจ้าอีริคที่ 4 แห่งเดนมาร์ก พระโอรสคริสเตียนจึงกลายเป็นพระมหากษัตริย์ของทั้งสามอาณาจักรที่เรียกว่าสหราชอาณาจักรคาลมาร์
# พระเจ้าวาตส์ลัฟที่ 3 แห่งโบฮีเมีย
พระเจ้าวาตส์ลัฟที่ 3 แห่งโบฮีเมีย (; ; 6 ตุลาคม ค.ศ. 1289 – 4 สิงหาคม ค.ศ. 1306) เป็นพระมหากษัตริย์แห่งราชอาณาจักรโบฮีเมียและโปแลนด์ ระหว่าง ค.ศ. 1305 จนเสด็จสวรรคตเมื่อวันที่ 4 สิงหาคม ค.ศ. 1306 และเป็นพระมหากษัตริย์แห่งราชอาณาจักรฮังการี ตั้งแต่ ค.ศ. 1301

พระเจ้าวาตส์ลัฟที่ 3 เป็นพระราชโอรสองค์เดียวของพระเจ้าวาตส์ลัฟที่ 2K. Charvátová, Václav II. Král český a polský, Praha 2007. และจูดิธแห่งฮับส์บวร์กพระราชธิดาในพระเจ้ารูด็อล์ฟที่ 1 แห่งเยอรมนี
# วัดหน้าพระธาตุ (จังหวัดอุตรดิตถ์)
วัดหน้าพระธาตุ ตั้งอยู่ในตัวเมืองพิชัย จังหวัดอุตรดิตถ์ เป็นวัดโบราณที่เป็นที่ประดิษฐานพระเจดีย์บรรจุพระบรมสารีริกธาตุ และพระพุทธรูปหลวงพ่อโต พระพุทธรูปศักดิ์สิทธิ์ของอำเภอพิชัย ปัจจุบันวัดหน้าพระธาตุได้สร้างวิหารปราสาทจตุรมุขห้ายอดคลุมพระพุทธรูปหลวงพ่อโตและรอยพระพุทธบาท เป็นสถาปัตยกรรมทรงปราสาทแห่งเดียวของจังหวัดอุตรดิตถ์

 ประวัติ 

 อาณาเขตที่ตั้งวัด 

 ศาสนสถาน-ถาวรวัตถุ 

 ข้อมูลจำเพาะ
# อุโมงค์ช่องเขา
อุโมงค์ช่องเขา  เป็นอุโมงค์ทางรถไฟลอด 1 ใน 8 แห่งของประเทศไทย อยู่ในเส้นทางรถไฟสายใต้ ตั้งอยู่ในพื้นที่ตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช บริเวณกิโลเมตรที่ 769.822 ถึง 770.058 มีความยาวของตัวอุโมงค์ 235.90 เมตร ภายในเป็นผนังคอนกรีต ใช้หมอนไม้เนื้อแข็งและราง 70 เอ (18 เมตร) และปัจจุบันเป็นอุโมงค์ 1 ใน 2 ของเส้นทางรถไฟสายใต้ พร้อมกับอุโมงค์บ่อฝ้าย

อุโมงค์ช่องเขา ตั้งอยู่ระหว่างสถานีรถไฟช่องเขา และสถานีรถไฟร่อนพิบูลย์
# อาแล็กซันแดร์ วอลช์ชัน
อาแล็กซันแดร์ วอลช์ชัน (, ; เกิด 29 เมษายน ค.ศ. 1946) เป็นนักดาราศาสตร์ชาวโปแลนด์ ผู้ร่วมค้นพบดาวเคราะห์นอกระบบดวงแรก และเป็นดาวเคราะห์พัลซาร์ดวงแรกด้วย
# มาเนาช์
มาเนาช์  เป็นเมืองในประเทศบราซิล เป็นเมืองหลวงของรัฐอามาโซนัช ตั้งอยู่บริเวณจุดบรรจบกันของแม่น้ำเนโกรและแม่น้ำโซลิโมย ถือเป็นเมืองที่มีประชากรมากที่สุดในรัฐอามาโซนัช จากสถิติข้อมูลของสถาบันภูมิศาสตร์และสถิติของบราซิล และถือเป็นจุดหมายปลายทางในการท่องเที่ยวเชิงนิเวศ เมืองนี้ตั้งอยู่ทางตอนเหนือของประเทศบราซิล ห่างจากเมืองหลวงบราซิเลียเป็นระยะทาง 3,490 กม. (1,200 ไมล์)Distâncias rodoviárias (in portuguese)

เมืองก่อตั้งในปี 1669 ในชื่อ Fort of São José do Rio Negro และตั้งเป็นชุมชนในปี 1832 ในชื่อ "มาเนาช์" ที่มีความหมายว่าพระมารดาของพระเจ้า และกลายเป็นเมืองตามกฎหมายเมื่อวันที่ 24 ตุลาคม ค.ศ. 1848 ในชื่อ Cidade da Barra do Rio Negro ที่มีความหมายว่า เมืองแห่งขอบแม่น้ำดำ และเมื่อวันที่ 4 กันยายน ค.ศ. 1856 ถูกเปลี่ยนชื่อกลับเป็นชื่อในปัจจุบัน
# ก๊วนป่วนโรงเรียนศิลป์
ก๊วนป่วนโรงเรียนศิลป์  เป็นมังงะสี่ช่องเซเน็งญี่ปุ่นวาดโดย ซาโตโกะ คิยูซึกิ ตีพิมพ์ครั้งแรกลงใน คอมิกกิวต์โตะ! นิตยสารแนวมังงะสี่ช่องโมเอะของสำนักพิมพ์เฮอิวะชุปปัน ตั้งแต่ฉบับแรกเมื่อวันที่ 23 กรกฎาคม ค.ศ. 2004 จนถึงฉบับสุดท้าย (ฉบับที่สาม) หลังมังงะตอนเดียวจบปรากฏใน มังงะไทม์คิราระการัต นิตยสารเซเน็งของสำนักพิมพ์โฮบุนชะ ฉบับเดือนสิงหาคม ค.ศ. 2005 มังงะก็เริ่มตีพิมพ์ลงในนิตยสารดังกล่าวตั้งแต่ฉบับเดือนพฤศจิกายน ค.ศ. 2005 จนถึงฉบับเดือนธันวาคม ค.ศ. 2015 เยนเพรสส์ ประกาศที่งานคอมิกคอน เมื่อ ค.ศ. 2008 ได้รับอนุญาตให้วางจำหน่ายมังงะเป็นภาษาอังกฤษในอเมริกาเหนือ มังงะได้รับการดัดแปลงเป็นอนิเมะโดยเอไอซีพลัส+ ออกอากาศระหว่างวันที่ 6 กรกฎาคม ถึง 21 กันยายน ค.ศ. 2009

สรุป
เด็กสาวห้าคน ได้แก่ คิซารากิ, มิยาบิ, โทโมคาเนะ, นามิโกะ และมิกิ อยู่ในชั้นเรียนศิลปะการออกแบบฝ่ายศิลป์ที่โรงเรียนอายาโนอิ ซึ่งพวกเธอจะได้เรียนรู้การออกแบบกราฟิก เทคนิคทางศิลปะ และวิชาอื่น ๆ เรื่องราวจะเล่าถึงชีวิตประจำวันของพวกเธอ และกิจกรรมของครูบางคนและสมาชิกชมรมศิลปะของโรงเรียน

ตัวละคร
ตัวละครหลัก
ยามากุจิ คิซารากิ 
  
ให้เสียงโดย ฮารูกะ โทมัตสึ

โอโอมิจิ มิยาบิ 
  
ให้เสียงโดย คาโอริ นาซึกะ

โทโมคาเนะ 
  
ให้เสียงโดย มิยูกิ ซาวาชิโระ

โนซากิ นามิโกะ 
  
ให้เสียงโดย ยูอิ โฮริเอะ

โนดะ มิกิ
  
ให้เสียงโดย ไอ โทคุนากะ

นักเรียน
อาวาระ จิคาโกะ 
  
ให้เสียงโดย อาเคมิ คันดะ

มิซึบุจิ 
  
ให้เสียงโดย อามิ โคชิมิสึ

อูโอโซมิ 
  
ให้เสียงโดย คัตสึยูกิ โคนิชิ

ยาสึมุระ 
  
ให้เสียงโดย เรียว นาอิโต

อาจารย์
โซโตมะ ทาคุมะ 
  
ให้เสียงโดย เคียวเซอิ สึคุอิ

อูซามิ มายูมิ 
  
ให้เสียงโดย โอมิ มินามิ

ซาซาโมโตะ 
  
ให้เสียงโดย มินามิ ทาคายามะ

อื่นๆ
โยชิคาว่า 
  
โนซากิ 
  
พี่สาวของโนดะ
มิทสึ
นักเรียน GA ปี 3
# การเต้นรำที่มูแล็งเดอลากาแล็ต
การเต้นรำที่มูแล็งเดอลากาแล็ต หรือเรียกสั้น ๆ ว่า มูแล็งเดอลากาแล็ต  เป็นภาพเขียนสีน้ำมันที่เขียนโดยปีแยร์-โอกุสต์ เรอนัวร์ จิตรกรสมัยอิมเพรสชันนิสต์คนสำคัญชาวฝรั่งเศส ที่ปัจจุบันตั้งแสดงอยู่ที่พิพิธภัณฑ์ออร์แซในกรุงปารีสในประเทศฝรั่งเศส

 ประวัติ 
ภาพ “การเต้นรำที่มูแล็งเดอลากาแล็ต” เป็นภาพเขียนชิ้นสำคัญที่สุดชิ้นหนึ่งของสมัยอิมเพรสชันนิสม์ที่เขียนในปี ค.ศ. 1876Ingo F. Walther, Masterpieces of Western Art: A History of Art in 900 Individual Studies from the Gothic to the Present Day, Part 1, Centralibros Hispania Edicion y Distribucion, S.A., 1999,  เป็นภาพบรรยากาศบ่ายวันอาทิตย์ที่พบทั่วไปที่มูแล็งเดอลากาแล็ตในเขตมงมาทร์ในปารีส บ่ายวันอาทิตย์ในตอนปลายคริสต์ศตวรรษที่ 19 ชนชั้นแรงงานในปารีสนิยมแต่งตัวกันอย่างสวยงามเพื่อออกไปสังสรรค์ เต้นรำ กินของหวาน  กันจนค่ำ

งานชิ้นนี้ก็เช่นเดียวกับงานชิ้นอื่นของเรอนัวร์ ที่เป็นงานที่เป็นลักษณะของศิลปะอิมเพรสชันนิสม์ที่เป็นภาพที่จับเหตุการณ์ที่เกิดขึ้นในชั่วขณะหนึ่งของชีวิตจริง ลักษณะของภาพเป็นการแสดงความสมบูรณ์ของรูปทรง และความอ่อนหวานของฝีแปรง และการแสดงแสงระยับของยามบ่าย

ระหว่าง ค.ศ. 1879 ถึง ค.ศ. 1894 ภาพนี้เป็นสมบัติของจิตรกรฝรั่งเศส กุสตาฟว์ กายบ็อต (Gustave Caillebotte) เมื่อกายบ็อตเสียชีวิตภาพเขียนก็ตกไปเป็นสมบัติของสาธารณรัฐฝรั่งเศสจากการใช้เป็นค่าภาษีมรดก (Inheritance tax) ระหว่าง ค.ศ. 1896 ถึง ค.ศ. 1929 ภาพเขียนตั้งแสดงอยู่ที่พิพิธภัณฑ์ลักเซมเบิร์กในปารีส ตั้งแต่ ค.ศ. 1929 ภาพเขียนก็ถูกย้ายไปตั้งแสดงอยู่ที่พิพิธภัณฑ์ลูฟวร์จนกระทั่งย้ายไปยังพิพิธภัณฑ์ออร์แซในปี ค.ศ. 1986

 ภาพขนาดย่อ 
เรอนัวร์เขียนภาพเดียวกันที่มีขนาดเล็กกว่า (78 × 114 เซนติเมตร) ที่ปัจจุบันเป็นส่วนหนึ่งของงานสะสมส่วนบุคคล ภาพนี้เป็นของจอห์น เฮย์ วิทนีย์อยู่หลายปี เมื่อวันที่ 17 พฤษภาคม ค.ศ. 1990 ภรรยาหม้ายของวิทนีย์ก็ขายภาพเขียนในการประมูลที่ซัทเธอร์บีส์ในนครนิวยอร์กเป็นจำนวน 78 ล้านเหรียญสหรัฐแก่ไซโต เรียวเอ  ประธานของบริษัทผลิตกระดาษของญี่ปุ่น

ในปีที่ขายภาพเขียนเป็นหนึ่งในสองภาพเขียนที่เป็นภาพเขียนที่มีราคาสูงที่สุดตั้งแต่มีประมูลภาพเขียนกันมา อีกภาพหนึ่งคือ "ภาพเหมือนของนายแพทย์กาเชต์" (Portrait of Dr. Gachet) ซึ่งก็ซื้อโดยไซโต เรียวเอ เช่นกัน ในปี ค.ศ. 1991 เรียวเอ สร้างความโกรธเคืองระดับโลกเมื่อกล่าวว่าจะเผาภาพเขียนทั้งสองภาพพร้อมกับการเผาศพตนเอง แต่หลังจากนั้น ไซโตและบริษัทก็ประสบกับปัญหาทางการเงินซึ่งทำให้ต้องใช้ภาพเขียนค้ำประกันกับธนาคาร ต่อมาธนาคารขายภาพเขียนให้แก่ผู้ซื้อผู้ไม่ประสงค์จะออกนามผ่านซัทเธอร์บีส์Kleiner, Carolyn. "Van Gogh's vanishing act." "Mysteries of History". US News & World Report. 24 July 2000. Web. Retrieved 26 March 2012. แม้ว่าจะไม่ทราบอย่างแน่นอนว่าเจ้าของภาพเขียนในปัจจุบันคือใครแต่สันนิษฐานกันว่าอยู่ในมือของนักสะสมชาวสวิส

 ในวัฒนธรรมสมัยนิยม 
ภาพวาดนี้ได้รับการยกย่องโดยปรากฏเป็นภาพหน้าปกของอัลบั้ม A Night on the Town ในปี ค.ศ. 1976 ของนักร้อง-นักแต่งเพลงร็อด สจ๊วต โดยมีภาพของสจ๊วตสวมหมวกฟางปรากฏกลางภาพ
# มิฟฟ์ โมล
ไอร์วิง มิลเฟรด "มิฟฟ์" โมล   หรือ มิฟฟ์ โมล นักทรอมโบนแจ๊สและหัวหน้าวงดนตรี ได้การยอมรับว่าเป็น "นักทรอมโบนที่พัฒนาการเล่นโซโลทรอมโบนในแนวแจ๊สได้อย่างโดดเด่น และมีอิทธิพลต่อวงการแจ๊ส" Herbert, Trevor. The Trombone, Yale University Press, 2006 ISBN 0-300-10095-7, 9780300100952, 224: "[..] Miff Mole, one of the greatest of all jazz trombonists..", The Rough Guide to Jazz: "Mole was a revolutionary trombonist [whose style] made a deep impression on black and white players alike in the formative jazz years."

มิฟฟ์ โมล เริ่มเล่นเปียโนและไวโอลินตั้งแต่เด็ก และหันมาเล่นทรอมโบนเมื่ออายุ 15 ปี โดยเริ่มเล่นดนตรีกับวงออเคสตรา  ในปี ค.ศ. 1923 ขณะอายุ 25 ปี ได้ร่วมวงดนตรีของเรด นิโคลส์ นักทรัมเป็ต ซึ่งต่อมาได้ร่วมกันตั้งวงดนตรีชื่อ "Miff Mole and his (Little) Molers" ตั้งแต่ปี ค.ศ. 1926 ถึง 1930 Irving "Miff" Mole (1898-1961)  redhotjazz.com มิฟฟ์ โมลยังเป็นนักดนตรีอิสระ ที่เล่นบันทึกเสียงให้กับวงแจ๊สของพอล ไวท์แมน เบนนี กูดแมน และเอดดี คอนดอน ในช่วงทศวรรษ 1940 

ผลงานเพลงที่มีชื่อเสียงของมิฟฟ์ ได้แก่เพลง "Slippin' Around", "Red Hot Mama", "Miff's Blues", "Toddlin' Blues", "Davenport Blues" และเพลง "There'll Come a Time (Wait and See)" ที่นำไปใช้ประกอบภาพยนตร์ The Curious Case of Benjamin Button ที่ได้รับการเสนอชื่อชิงรางวัลดนตรีประกอบยอดเยี่ยม รางวัลออสการ์ ครั้งที่ 81
# ปลาค้าวดำ
ปลาค้าวดำ หรือ ปลาเค้าดำ เป็นปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) จัดเป็นปลาที่อยู่ในอันดับปลาหนัง (Siluriformes) จัดอยู่ในสกุล Wallagonia

ปลาค้าวดำมีรูปร่างลำตัวยาวแต่ค่อนข้างป้อม ลำตัวที่อยู่ค่อนไปทางหางมีลักษณะแบนข้างมาก พื้นลำตัวสีเทาถึงดำสนิท ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ เป็นเวลายาวนาน ที่ปลาค้าวดำถูกจัดให้อยู่ในสกุล Wallago แต่ใน ค.ศ. 2004 ได้มีการศึกษาเพิ่มเติม จึงทำให้ปลาค้าวดำถูกจัดให้อยู่ในสกุลนี้ และแบ่งออกได้เป็น 3 ชนิด คือ 

Wallagonia leerii – ปลาค้าวดำใต้
Wallagonia maculatus (เป็นปลาค้าวดำที่พบเฉพาะรัฐซาบะฮ์บนเกาะบอร์เนียว)
Wallagonia micropogon – ปลาค้าวดำเหนือRoberts, T.R. (2014): Wallago Bleeker, 1851 and Wallagonia Myers, 1938 (Ostariophysi, Siluridae), Distinct Genera of Tropical Asian Catfishes, with Description of †Wallago maemohensis from the Miocene of Thailand. Bulletin of the Peabody Museum of Natural History, 55 (1): 35-47. doi:10.3374/014.055.0103
# ไตปลา
ไตปลา (ภาคกลาง) หรือ พุงปลา (ภาคใต้) เป็นการถนอมอาหารแบบหมักดองชนิดหนึ่ง โดยใช้กระเพาะของปลา เช่น ปลาทู ปลาลัง ปลาดุก ปลาช่อน หรือปลาอื่น ๆ มาหมักกับเกลือ โดยนำขี้และดีออกจากกระเพาะก่อน หมักไว้ 10 – 30 วันก็ใช้ได้ ไตปลาที่หมักได้ที่จะเหลวและมีมันไหลออกมา นำไปทำเป็นอาหารได้หลายชนิด เช่น ไตปลาที่เป็นเครื่องจิ้มคล้ายน้ำพริกของทางภาคกลาง หรือแกงพุงปลาที่เป็นอาหารที่มีชื่อเสียงของจังหวัดพัทลุง นอกจากนั้น ยังนำไตปลาไปผัดกับน้ำพริกแกง ใส่ปลาจิ้งจ้างและผัก เรียกไตปลาแห้ง 2557. .

ไตปลาที่เป็นเครื่องจิ้มนี้เป็นที่มาของอาหารชาววังที่เรียกว่าแสร้งว่าหรือแสร้งว่าไตปลา ซึ่งเป็นการปรุงแบบเดียวกับน้ำพริกไตปลาเพียงแต่ตัดไตปลาที่มีกลิ่นเหม็นคาวออกไป ใส่เครื่องปรุงอื่นลงไปแทน เช่น กุ้ง ปีที่ 50 ฉบับที่ 2608. กรุงเทพฯ: อักษรโสภณ. 12 ตุลาคม 2547. . แสร้งว่านี้ เป็นอาหารที่มีในกาพย์เห่ชมเครื่องคาวหวานของรัชกาลที่ 2

 แกงไตปลา 
แกงไตปลา หรือแกงพุงปลาเป็นแกงที่มีไตปลาเป็นส่วนประกอบที่สำคัญ มีทั้งแบบที่ใสและไม่ใส่กะทิ แบบใส่กะทิเป็นที่นิยมในบางท้องที่ เช่นที่จังหวัดยะลา การแกงจะต้มกะทิแค่พอสุก ไม่แตกมัน น้ำพริกแกงประกอบด้วย พริกขี้หนูแห้ง เกลือ พริกไทยเม็ด ตะไคร้ ผิวมะกรูด กระเทียม ขมิ้น หอมแดง กะปิ  พิมพ์ครั้งที่ 4. หน้า 26. 

แกงไตปลาแบบชุมพรจะไม่ใส่ข่า กระชาย หอมแดง กระเทียมในน้ำพริกแกง แต่จะซอยละเอียดใส่ลงในแกง เรียกแกงแบบนี้ว่าแกงไตปลาเครื่องซอย  พิมพ์ครั้งที่ 4. หน้า 188. 

เว็บไซต์ TasteAtlas บริการด้านอาหารทั่วทุกมุมโลก จัดอันดับ เมนูอาหารที่ทำจากปลายอดแย่ที่สุดในโลก ได้ยกให้ “แกงไตปลา” ติดอันดับ 1
# รัฐอันโซอาเตกิ
อันโซอาเตกิ  เป็น 1 ใน 23 รัฐของประเทศเวเนซุเอลา ตั้งอยู่ทางตะวันออกเฉียงเหนือของประเทศ อันโซอาเตกิเป็นที่รู้จักในด้านชายหาดอันสวยงามเป็นที่ดึงดูดของนักท่องเที่ยว มีความยาวชายหาดร่วม 100 กิโลเมตร

เมืองหลวงของรัฐคือเมืองบาร์เซโลนา เมืองที่สำคัญอื่นเช่นเมืองปวยร์โตลากรุซและเอลตีเกร
# แคนนอนบอล แอดเดอร์ลีย์
จูเลียน เอ็ดวิน "แคนนอนบอล" แอดเดอร์ลีย์  หรือ แคนนอนบอล แอดเดอร์ลีย์ นักอัลโตแซกโซโฟนแจ๊สชาวอเมริกัน เป็นหัวหน้าวง เดอะแคนนอนแอดเดอร์ลีย์ควินเทท ในตำแหน่งแซกโซโฟน ร่วมกับน้องชาย คือ แนท แอดเดอร์ลีย์ นักคอร์เน็ตและทรัมเป็ต

จูเลียนและแนแทเนียล น้องชาย เกิดที่เมืองแทมปา รัฐฟลอริดา บิดามารดาเป็นอาจารย์สอนอยู่ที่มหาวิทยาลัยฟลอริดา เอแอนด์เอ็ม  ทั้งคู่เคยเล่นดนตรีร่วมกับเรย์ ชาร์ลส ในช่วงทศวรรษ 1940 Lydon, Michael, Ray Charles: Man and Music, Routledge, ISBN 0-415-97043-1, Routledge Publishing, January 22, 2004 ต่อมาได้ย้ายไปอยู่ที่นิวยอร์กในปี ค.ศ. 1955 และร่วมวงดนตรีของไมล์ส เดวิส ตั้งแต่ปี 1957 ถึง 1959 ก่อนจะออกมาตั้งวงดนตรีของตัวเอง

นอกเหนือจากการเล่นดนตรีแล้ว วงเดอะแคนนอนแอดเดอร์ลีย์ควินเทท ยังปรากฏตัวเป็นนักแสดงรับเชิญในภาพยนตร์หลายเรื่อง เช่นใน Play Misty for Me (1971) ภาพยนตร์ระทึกขวัญของคลินต์ อีสต์วูด และในบางตอนของซีรีส์ Kung Fu ของเดวิด คาร์ราดีน ในปี 1975 Julian "Cannonball" Adderley at IMDB

แคนนอนบอล แอดเดอร์ลีย์ได้รับการบรรจุชื่อในหอเกียรติยศของนิตยสารดาวน์บีท ในปี ค.ศ. 1975 หลังการเสียชีวิตไม่นาน allmusic Biography
# จิงจัง
จิงจัง, จิ้งจัง, จุ้งจังพจนานุกรม ฉบับราชบัณฑิตยสถาน พ.ศ. ๒๕๔๒  (สืบค้นออนไลน์) เป็นการถนอมอาหารของทางภาคใต้ของไทย โดยนำปลากะตักตัวเล็ก ๆ ล้างให้สะอาดแล้วหมักกับเกลือและน้ำตาลโตนดทิ้งไว้ 10 -14 วันขึ้นกับขนาดของปลา ถ้าหมักนานกว่านี้จะกลายเป็นน้ำปลาและบูดู ปลาจิงจังที่ได้นำไปแปรรูปได้หลายชนิด ทั้งอบกรอบ อบสมุนไพร หรือนำไปปรุงอาหาร เช่นยำกับผลไม้รสเปรี้ยวหรือนำไปหลน